# Csongrád Város Polgármesterétől

Száma: FJL/85-6/2019. **M**

Előadó: Gácsiné Sipos Andrea

## E L Ő T E R J E S Z T É S

**Csongrád Városi Önkormányzat Képviselő-testületének**

**2019. november 21-i ülésére**

*Tárgy: Térfigyelő kamerarendszer felújítása*

**Tisztelt Képviselő-testület!**

2015. január 01-i hatállyal szerződést kötöttünk a DAOP-5.1.2/A-2008-0009.sz. „**Történelmi korok összekapcsolása Csongrádon**” című (továbbiakban: város rehabilitációs pályázat) projekt kapcsán kiépített térfigyelő kamerarendszer karbantartására és üzemeltetésére - a korábbi üzemeltetési és karbantartási szerződés felmondásra került 2013. júliusában, azaz a kamerarendszert senki nem tartotta karban a két időpont között. A szerződés keretében a működés során jelentkező műszaki problémákat, hibákat folyamatosan próbáljuk megszüntetni. Az új üzemeltetési szerződés megkötésekor a rendszer egyébként alig üzemelt. Az elmúlt években többször kellett kamerákat meghibásodás miatt cserélni, mert a több mint 10 éve üzemelő informatikai eszközökhöz hasonlítható technika élettartama véges. Az elmúlt évben már megkezdtük az analóg rendszerről az átállást a korszerűbb IP alapú digitális technikát alkalmazva, amikor a Bökényi városrész korszerű kamera rendszere üzembe állítása, lehetővé tette a bővíthetőséget. Az újabb technológia, képminőségben is modernebb. A napokban átadásra kerülő Kőrös-torok kamera rendszere végképp bebizonyította, hogy a régi analóg technológiával üzemelő fő utcai rendszert nem érdemes fenn tartani párhuzamosan az újakkal. Jelenleg még három olyan kamerapont található (eredetileg hét helyen történt kamera pont telepítése az első pályázat keretében), ahol analóg rendszerben működnek a kamerák és képminősége jelentősen rosszabb a digitálisnál, valamint alkatrész ellátása csak akadozva vagy egyáltalán nem lehetséges. A rendőrségre befutó jelek alapján folyamatosan jelzik az észlelt hibákat. Régóta jelzéssel vannak, hogy a kamerák korszerűbbre történő cseréjére és bővítésére lenne szükség az optimális működési feltételek biztosításához.

***A városrehabilitációs pályázat keretében telepített kamerák telepítési helyei és darabszáma:***

|  |  |
| --- | --- |
| **Kamera helye** | **Darabszám** |
| Kossuth tér 7. | 1 |
| Gr. Andrássy Gy. u. 1. (Gimnázium előtt) | 2 |
| Öregvár u. 34. (Buszforduló) | 1 |
| Baross Gábor rkp. 51. (Körös-torok gáton) | 1 |
| Szentháromság tér 8. | 1 |
| Fő u. 26. | 1 |
| Dózsa Gy. tér 1. | 3 |
| Mindösszesen | 10 |

**A bekért előzetes műszaki és gazdasági ajánlat alapján, 3 korszerű IP alapú speed doom kamera cseréjével (Kossuth tér 7., Öregvár u. 34. és Baross G. rkp), valamint a teljes analóg rendszer megszüntetésével és járulékos informatikai átszerelési munkákkal, egy fenntartható IP alapú rendszeren üzemelne**a továbbiakban a térfigyelő hálózat mind az összes 53 kamerája. A jelenlegi rögzítés párhuzamossága megszűnne és egyetlen korszerű rendszerbe lenne integrálva, minden térfigyelő kamera. **Ennek a tervezett költsége bruttó 1.315.974,-Ft-ba kerülne.**

Tájékoztatásul, további 2 kamera pont létesítése és egyeztetése is megtörtént az alsóvárosban, azok megrendelése és üzembe helyezése úgy szintén. Jelenleg az NKM szolgáltatói bekapcsolástól függően még ez évben beüzemelésre kerül, ami további 4 db kamerát jelent az eddigi 53-on felül.

A rendőrségi visszajelzések alapján az új, digitális rendszerű kamerák képminősége kiváló és jól felhasználható a bűnmegelőzésben.

A jelenleg működő új telepítésű kamerák helyeit és darabszámokat az alábbi táblázatban közöljük – a Bökényi zöld város program és a Körös-torok fejlesztés kapcsán telepítve 2018. és 2019. években:

|  |  |
| --- | --- |
| **Kamera helye** | **Darabszám** |
| Hársfa u.- Négyöles út | 2 |
| Gyöngyvirág u. – Sághy M- SZki | 3 |
| Hársfa u. – Muskátli u. 43. | 3 |
| Hársfa u. 49. | 2 |
| Orgona u. 16. | 2 |
| Orgona u. 20. | 3 |
| Muskátli u. 1. | 3 |
| Raissio u. 7. | 3 |
| Kis-Tisza u. 2. | 4 |
| Ifjúság tér 1. | 2 |
| Körös-torok kktárolóval szemben Körforgalom NKM oszlop | 3 |
| Körös-torok rendezvénytér út mellett | 2 |
| Körös-torok rendezvénytér gát felől | 2 |
| Körös-torok sétány eleje | 2 |
| Körös-torok sétány – Happy Day előtt | 2 |
| Körös-torok sétány – Honvéd üdülő előtt | 2 |
| Körös-torok sétány vége | 1 |
| Körös-torok nyári tábor | 2 |
| **Mindösszesen** | 43 |

Fentiekben ismertetettek alapján kérem a T. Képviselő-testület döntését a költségigények ismeretében, hogy az egységesítést, az egy rendszeren való működtetést és a még analóg kamerák cseréjét megrendeljük-e.

## HATÁROZATI JAVASLAT

A Csongrád Város Önkormányzata Képviselő-testülete a „*Térfigyelő kamerarendszer felújítása”* című előterjesztéstmegtárgyalta és az alábbi döntést hozza:

1. A Képviselő-testület a térfigyelő kamerák kapcsán még analóg üzemben működők cseréjével és a teljes kamerarendszer egy, IP alapú rendszerre kötésével egyet ért, melyhez a szükséges forrást biztosítja maximum bruttó 1.315.974,-Ft erejéig.

Határidő: 2019. december 31.

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda
5. Csongrád Rendőrkapitányság

Csongrád, 2019. november 13.

Bedő Tamás

polgármester